

2                                 Ішкі пайдалану үшін

"Отбасы банк" АҚ 
Директорлар кеңесінің шешіміне
 (25.06.2025 ж. № 10 хаттама)
№ 9 қосымша


	
[image: С 23 января стартует прием заявок на использование пенсионных денег -  новости Kapital.kz]
	Жоғары тұрған ішкі құжат
	"Бәйтерек" ұлттық басқарушы холдингі" акционерлік қоғамының және акцияларының (қатысу үлестерінің) елу пайыздан астамы "Бәйтерек" ұлттық басқарушы холдингі" акционерлік қоғамына меншік немесе сенімгерлік басқару құқығымен тікелей тиесілі заңды тұлғалардың 2025 - 2029 жылдарға арналған бірыңғай кадр саясаты

	
	Ішкі құжаттың иесі
	HR департаменті (атауы 30.06.2026 ж. №13 ДК шешіміне сәйкес өзгертілді)

	
	Әзірлеген
	Н.М. Хасенов –  Адам ресурстарын және ұйымдастыру қызметін басқару департаменті директорының орынбасары

	
	Бекітілген
	"Отбасы банк" АҚ Директорлар кеңесінің 2025 жылғы 25 маусымдағы шешімімен (№10 хаттама )  

	
	Күшіне енген күні
	2025 жылғы 25 маусым

	
	Шектеу белгісі
	Ішкі пайдалану үшін



	

"Отбасы банк" АҚ 2025-2029 жылдарға арналған 
Кадр саясаты
(30.06.2026 ж. жағдай бойынша)












Алматы қ., 2025


Мазмұны:

1-тарау. Жалпы ережелер…………………………………………………………………...2
2-тарау. Ағымдағы жағдайды талдау және жетілдіру бағыттары…………………3
§1.  Персоналды жоспарлау және ұйымдық құрылымдарды талдау…………3
§2.  Персоналға сыйақы беру жүйесі………………………………………………….4
§3.  Персоналды іріктеу және бейімдету процестері…………………………………..4
§4.  Персоналды оқыту және дамыту жүйесі……………………………………………….4
§5. Саясаттың мақсаттары, міндеттері және қағидаттары………………………………….5
§6.  Цифрландыруға баса назар аудара отырып, жұмыскерлердің құзыреттерін дамыту..5
§7.  ESG-қағидаттарына негізделген корпоративтік мәдениетті дамыту………………...6
§8.  Саясаттың негізгі бағыттары………………………………………………………6
§9.  Саясатты іске асыру шарттары……………………………………………………..9
3-тарау. Қорытынды ережелер……………………………………………………...10

[bookmark: О]1-тарау. Жалпы ережелер
1. "Отбасы банк" АҚ 2025-2029 жылдарға арналған Кадр саясаты (бұдан әрі – Кадр саясаты) еңбек қатынастары мен персоналды басқару мәселелерін реттейтін Қазақстан Республикасының заңнамасына, "Бәйтерек "ҰБХ" АҚ Басқармасының 05.03.2025 ж. шешімімен (№08/25 хаттама) бекітілген "Бәйтерек" ұлттық басқарушы холдингі" акционерлік қоғамының және акцияларының (қатысу үлестерінің) елу пайыздан астамы "Бәйтерек" ұлттық басқарушы холдингі" акционерлік қоғамына меншік немесе сенімгерлік басқару құқығымен тікелей тиесілі заңды тұлғалардың 2025 - 2029 жылдарға арналған бірыңғай кадр саясатына (бұдан әрі – Холдинг/Бірыңғай кадр саясаты),  Қазақстан Республикасының Ұлттық Банкі Басқармасының 12.11.2019 ж. № 188 қаулысымен бекітілген Екінші деңгейдегі банктерге, Қазақстан Республикасының бейрезидент-банктерінің филиалдарына арналған тәуекелдерді басқару және ішкі бақылау жүйесін қалыптастыру қағидаларына, Банктің Жарғысына және "Отбасы банк" АҚ-ның (бұдан әрі - Банк) ішкі құжаттарына, сондай-ақ адам ресурстарын басқару саласындағы үздік тәжірибелерге сәйкес әзірленді.
2. Осы Кадр саясаты - Банктің персоналды басқарудың тиімді жүйесі саласындағы тұтас ұзақ мерзімді стратегиясы, оның негізгі мақсаты Банктің қажетті сапа мен мөлшердегі еңбек ресурстарына қажеттіліктерін толық және уақтылы қанағаттандыру, барлық жұмыскерлер, қызметкерлер үшін тең мүмкіндіктер жасауға, кемсітушіліктің барлық нысандары мен көріністерін еңсеруге және процесті құруға бағытталған, бұл ретте кез келген жоспарланған іс-шарада немесе жобада жұмыскерлердің, қызметкерлердің барлық санаттарының қажеттіліктері тең дәрежеде ескеріледі.
Кадр саясаты персоналды іріктеуге, жұмысқа қабылдауға, еңбекақы төлеуге, қызмет бабында жоғарылатуға, ауыстыруға, тәртіпке, лауазымын төмендетуге, жұмыстан шығаруға, қысқартуға, жеңілдіктер мен оқытуға қол жеткізуге, сондай-ақ жұмыспен қамтудың барлық басқа аспектілеріне қолданылатын жұмыс ортасында кемсітушілікке жол бермеуге негізделеді.
Кадр саясаты банктік қызметке құзыретті басшы жұмыскерлерді тартуды қамтамасыз ететін стандарттарды, шарттар мен тетіктерді белгілейді және:
банктік қызметке байланысты процестер мен тәуекелдерді басқаруға қабілетті, қажетті тәжірибесі, біліктілігі және мінсіз іскерлік беделі бар персоналдың болуын;
жұмыскерлердің негізгі санаттары бойынша этникалық тиесілігі мен жасы бойынша, гендерлікті қоса алғанда, кадрлық әртүрліліктің қолданылуын;
төтенше жағдайларға ден қоюға үйретуді, алғашқы көмек көрсетуге және өрт қауіпсіздігіне үйретуді және қауіпсіз кеңсе ғимараттарын қоса алғанда, жұмыс орнында денсаулық пен еңбекті қорғауға ықпал ететін еңбек жағдайларының жасалуын;
функциялар мен міндеттерді тиімді жүзеге асыру үшін ресурстардың жеткілікті санын қолдауды;
өз міндеттерін орындау барысында мүдделер қақтығысын барынша азайтуды;
бір жұмыскерге өкілеттіктерді шоғырландыру қатерін барынша азайтуды;
сыйақылар төлеу тәртібін, сондай-ақ материалдық көтермелеудің басқа да түрлерін қоса алғанда, жұмыскерлердің еңбегіне ақы төлеудің ішкі тәртібін;
Банк қызметкерлері жұмысының тиімділігіне бағалаудың жүргізілуін қамтамасыз етеді.
Банктің онжылдық кезеңге арналған стратегиялық құжаты «Отбасы банк» АҚ-ның 2024-2033 жылдарға арналған Даму стратегиясы болып табылады, ол Банктің даму тұжырымдамасы ретінде қалыптастырылған және Банктің миссиясын, пайымын, түйінді міндеттері мен стратегиялық даму бағыттарын, сондай-ақ 2024-2033 жылдарға арналған стратегиялық мақсаттары мен қызметінің түйінді көрсеткіштерін айқындайды.
3. Қазақстанның еңбек нарығындағы ағымдағы жағдайды талдау.
2025 жылға Қазақстан Республикасының еңбек нарығы ішкі, сол сияқты жаһандық факторлардың ықпалымен трансформацияға орнықты үрдіс көрсетіп отыр. Негізгі сын-қатерлердің бірі білікті мамандардың, әсіресе банк секторы үшін маңызды жоғары технологиялық және талдамалық салалардағы ұсыныстарының шектелуі болып қалуда.
Кәсiби кадрлардың жоғары ұтқырлығы байқалады, бұл олардың стратегиялық жобаларға ұзақ мерзiмдi кiрiгу мүмкiндiгiн төмендетедi. Бұл әсіресе ақпараттық технологиялар, киберқауіпсіздік, инвестициялық талдау, тәуекел-менеджмент саласындағы мамандар, сондай-ақ ESG бастамаларын іске асыруға және орнықты қаржыландыруға тартылған мамандар үшін өзекті.
Компаниялар таланттар үшін ел ішінде ғана емес, халықаралық деңгейде де бәсекелесу қажеттігіне ұшырайды. Бұл тренд цифрлық және басқару құзыреттеріне қойылатын өсіп келе жатқан талаптармен күшейтіледі, бұл жұмыс берушілердің сұраныстары мен еңбек нарығындағы қолжетімді ресурстар арасындағы алшақтықтың ұлғаюына, корпоративтік мәдениетті дамытуға және жұмыспен қамтудың гибридтік модельдерін енгізуге алып келеді.
Жұмыс берушілердің күтулері мен ізденушілердің дайындық деңгейі арасындағы алшақтық елеулі болып қалуда. Осыған байланысты ішкі кадрлық әлеуетті дамыту, үздіксіз оқытудың корпоративтік мәдениетін қалыптастыру және ынталандыру мен мансаптық өсудің бәсекеге қабілетті бағдарламаларын енгізу арқылы негізгі мамандарды ұстап қалу маңызды мәнге ие болады.
Банк үшін бұл HR-экожүйені дамытуға белсенді қатысу, бейінді жоғары оқу орындарымен ынтымақтастықты нығайту және жас мамандар үшін саланың тартымдылығын арттыру қажеттігін білдіреді.
[bookmark: Д]2-тарау. Ағымдағы жағдайды талдау және жетілдіру бағыттары
[bookmark: ПО]§1.  Персоналды жоспарлау және ұйымдық құрылымдарды талдау
4. Ағымдағы жай-күй:
1)  барлық позицияларға лауазымдық нұсқаулықтар бар, басқарушылық нормасы белгіленген және сақталады, лауазым дәрежесі айқындалады.
2) персоналдың саны мен құзыретіндегі олқылықтарды жоюға жүйелі тәсіл белгіленген, бұл басқару тиімділігін жақсартуға ықпал етеді;
 3) қолданыстағы ұйымдық құрылым жұмыскерлерге артық жүктемені жою және олардың өнімділігін арттыру үшін оңтайландыруды талап етеді.
Ұйымдық құрылым Банктің стратегиясына сүйене отырып әзірленеді. Ұйымдық құрылым - Банктің басқару органдарының, басшы қызметкерлерінің және дербес құрылымдық бөлімшелерінің сандық құрамын (жалпы санын) және жүйесін белгілейтін, бағыныстылық, есеп беру құрылымын және олардың өзара іс-қимыл жасау тәртібін схемалық түрде көрсететін Банктің ішкі құжаттарының жиынтығы.
Ұйымдық құрылымы мыналарды нақты айқындайды:
Банктің мақсаттарына қол жеткізу үшін жұмыскерлердің оңтайлы саны;
басқару деңгейлерінің саны;
басқару органдарының, басшы жұмыскерлердің және дербес құрылымдық бөлімшелердің бағыныстылық, есеп беру және өзара іс-қимыл жасау тәртібі.
Ұйымдық құрылым жұмыскерлердiң мiндеттерi мен әкiмшiлiк есептiлiгiн нақты және айқын бөлудiң негiзi болып табылады. 
Ұйымдық құрылым Банк жұмыскерлерінің өз міндеттерін орындауы барысында мүдделер қақтығысының туындауын болдырмауы тиіс. Мүдделер қақтығысы деп Банктің лауазымды адамдарының және (немесе) оның жұмыскерлерінің жеке мүдделері мен олардың өз лауазымдық өкілеттіктерін тиісінше орындауы немесе Банктің және (немесе) оның жұмыскерлерінің және (немесе) клиенттерінің мүліктік және өзге де мүдделері арасындағы Банк және (немесе) оның клиенттері үшін қолайсыз салдарларға әкеп соқтыруы мүмкін қайшылықтар түсініледі. 
5. Жоспарланған жақсартулар:
жұмыскерлердің жүктемесін ұдайы талдауды енгізу және міндеттер құрылымын қайта қарау;
болашақ кадрлық қажеттіліктерді болжау үшін кадрлық жоспарлау құралдарын қолдану;
ұйымдастыру құрылымының тиімділігін бағалау үшін HR-талдау деректерін пайдалану.
Ұйымдық құрылымды жоспарлау және өкілеттіктерді бөлу және өкілеттіктерді беру, алмастыратын жұмыскерлерді айқындау және өкілеттіктердің заңдылығын құжаттамалық ресімдеу арқылы негізгі жұмыскердің тәуекелін барынша азайту ескеріле отырып жүзеге асырылады. Негізгі жұмыскердің тәуекелі - бизнес үшін бағалы ақпарат пен функционалдың нақты жұмыскерге шоғырлануы, осы функционалды және Банктің ішкі құжаттарындағы ақпаратты регламенттемей, мұндай жұмыскер болмаған кезеңде толық алмастыратын адамдардың болмауы.
[bookmark: ПД]§2.    Персоналға сыйақы беру жүйесі
6. Ағымдағы жай-күй:
 нарықтық бәсекеге қабілеттілікті және уәждемелік әлеуетті арттыруға бағытталған өзгерістерге ұшырайды;
филиалдық желімен Банктегі кәсіби санаттар арасындағы еңбекақы төлеу жүйесіндегі әлсіз саралау.
7. Жоспарланған жақсартулар:
құзыреттілік деңгейі мен кәсіби санаттар негізінде еңбекақы төлеудің сараланған тәсілдерін енгізу;
нарықтық трендтерге байланысты сыйақы жүйесінің ұдайы мониторингі және оны түзету;
KPI жетістіктерімен байланыс арқылы ынталандыру жүйесінің ашықтығын арттыру.
[bookmark: ПТ]§3.    Персоналды іріктеу және бейімдету процестері
8. Ағымдағы жай-күй:
жұмыскерлерді іздеу мен іріктеудің бірыңғай стандарттары енгізілді, бұл жаңа жұмыскерлердің корпоративтік ортаға кірігуіне жүйелі және дәйекті тәсілді қамтамасыз етеді;
кадрлық әртүрлілікті қолдау инклюзивті және алуан түрлі жұмыс ортасын құруға бағытталған және мыналарды қамтиды:
барлық жұмыскерлер үшін мансаптық өсу мен кәсіби даму үшін тең мүмкіндіктерді қамтамасыз ететін гендерлік теңдікке ықпал ету;
        жұмыскерлердің мәдени және ұлттық ерекшеліктеріндегі айырмашылық бағаланатын және құрметтелетін этникалық әртүрлілікті ескеретін жұмыс ортасын қалыптастыру;
әртүрлі жас санатындағы жұмыскерлер тәжірибе алмасатын жас ерекшелігінің маңыздылығын тану, бұл тәжірибе мен инновацияларды үйлесімді біріктіруге ықпал етеді.
9. Жоспарланған жақсартулар:
жасанды интеллект технологияларын енгізу арқылы іріктеу процестерін автоматтандыруды күшейту;
жаңа жұмыскерлер үшін тәлімгерлік бағдарламаларын жасау;
ІТ-шешімдерді пайдалануды қоса алғанда, Банк стандарттарына жұмыскерлерді бірдей оқыту;
құзыреттері бойынша оқытудан және іріктеу құралдарынан өткен департаменттер жұмыскерлерінің ішінен ішкі асессорлар институтын (әртүрлі HR-процестер шеңберінде жұмыскерлердің кәсіби, басқарушылық және жеке құзыреттерін бағалауды жүргізетін мамандар) енгізу.
[bookmark: ПЧ]§4.   Персоналды оқыту және дамыту жүйесі
10. Ағымдағы жай-күй:
оқытудың гибридтік форматтары белсенді дамуда;
біліктілікті арттыру бағдарламалары цифрландыруды және қашықтан оқыту жүйесін қоса алғанда, қазіргі заманғы шындыққа бейімделеді;
11. Жоспарланған жақсартулар:
1) жұмыскерлер арасында үздіксіз оқыту және тәжірибе алмасу моделінің негізгі элементі ретінде ішкі жаттықтырушылар жүйесін дамыту;
2) көшбасшылық және басқару құзыреттерін қоса алғанда, soft skills дамытуға бағытталған модульдік оқыту бағдарламаларын әзірлеу;
3) стратегиялық міндеттер мен нарықтық талаптарға байланысты оқыту бағдарламаларын жыл сайын калибрлеу.
12. Жүргізілген талдау нәтижесінде Банктің адам ресурстарын басқару саласындағы мынадай басты күшті және әлсіз жақтары, сондай-ақ одан әрі жұмыс істеуді және жетілдіруді талап ететін мүмкіндіктер мен қатерлер анықталды.
SWOT талдау:
	Күшті жақтар
	Әлсіз жақтар

	- кадрлардың жоғары біліктілігі және мықты басшылардың болуы,
- персоналды дамытуға инвестициялау үшін қаржылық орнықтылықтың болуы,
- Банктегі HR-процестердің интеграциясы.
	- Банктегі HR-процестерді әлсіз автоматтандыру,
- сыйақы жүйесіндегі шектелген саралау.

	Мүмкіндіктер
	Қатерлер

	- жұмыс берушінің брендінің арқасында дарынды мамандарды тарту,
- Банк жұмыскерлеріне арналған тәлімгерлік және оқыту бағдарламаларын кеңейту.
	- жоғары білікті мамандар бөлігінде еңбек нарығының шектеулі мүмкіндіктері,
HR-процестерді сыртқы реттеуге жоғары тәуелділік.


[bookmark: ПП]§5. Саясаттың мақсаттары, міндеттері және қағидаттары
13. Кадр саясатының мақсаты - гендерлік теңдік пен кемсітушілікке жол бермеуді қоса алғанда, барлық жұмыскерлер үшін тең құқықтар мен мүмкіндіктерді қамтамасыз ету жағдайында қазіргі заманғы сын-қатерлерге бейімделуге қабілетті жоғары кәсіби, дәлелді және ұтқыр еңбек капиталын қалыптастыру арқылы Банктің орнықты дамуын қамтамасыз ету.
14. HR-дағы әлемдік үрдістерді ескере отырып, 2025-2029 жылдарға арналған Кадр саясатының міндеттері:
1) Банкті мақсаттары мен міндеттеріне сәйкес келетін кадрлармен қамтамасыз ету;
2) жаһандық өзгерістер жағдайында жұмыс істеу үшін қажетті икемділігі мен дағдылары бар кәсіпқойлар командасын қалыптастыру;
3) әйелдер, жастар және мүмкіндіктері шектеулі жұмыскерлер үшін тең мүмкіндіктерді қоса алғанда, инклюзивтілік және әртараптандыру қағидаттарын іске асыру.
[bookmark: ПШ]§6.  Цифрландыруға баса назар аудара отырып, жұмыскерлердің құзыреттерін дамыту
15. Үлкен деректермен, аналитикамен және жасанды интеллектпен жұмыс істеу дағдыларын қоса алғанда, Банк жұмыскерлерінің цифрлық сауаттылығын арттыруға инвестициялау.
Бизнес қажеттіліктеріне және еңбек нарығындағы өзгерістерге байланысты Банк жұмыскерлерінің кәсіби құзыреттерінің өзектілігін қамтамасыз ету үшін қайта біліктілік (reskilling) және біліктілікті арттыру (upskilling) бағдарламаларын іске асыру мүмкіндігін қарастырады.
16. Персоналдың тартымдылығы мен өнімділігін арттыру:
1) персоналдың тартылуын арттыру және жеке және кәсіби өмір арасындағы теңгерімді қамтамасыз ету мақсатында Банк лауазымдық міндеттер мен операциялық процестердің ерекшелігін ескере отырып, жұмыстың гибридтік модельдерін енгізу мүмкіндігін қарастырады;
2) жұмыскерлердің психикалық және физикалық денсаулығын қолдауға бағытталған бастамаларды енгізу (well-being бағдарламасы);
3) цифрлық коммуникациялар арналары мен корпоративтік порталдар арқылы жұмыскерлермен байланысты нығайту.
17.  Тиімділікті арттыру үшін HR-процестерді цифрландыру:
1) жасанды интеллект пен HR-талдауды пайдалана отырып, жұмыскерлерді іріктеу, бейімдеу, оқыту және бағалау процестерін автоматтандыру;
2) персоналға қажеттілікті болжау және кадрлардың тұрақтамау тәуекелін бағалау жүйелерін енгізу.
18. Тиімділікті басқару жүйесін жетілдіру:
1) Банк бөлімшелері қызметінің ерекшелігіне қарай сараланған тәсілмен жеке және командалық мақсаттарға қол жеткізуге байланыстырылған тиімділікті бағалаудың икемді және ашық жүйесін енгізу;
2) карталарды қалыптастыру тәсілдерін қайта қарай отырып, Банктің бизнес-мақсаттарының өзгерістерін ескере отырып, негізгі тиімділік көрсеткіштерін (KPI) ұдайы калибрлеу;
3) өнімділікті арттыру үшін кері байланыс және тәлімгерлік мәдениетін дамытуға баса назар аудару.
[bookmark: ПС]§7.  ESG-қағидаттарына негізделген корпоративтік мәдениетті дамыту
19. Банк шеңберінде орнықты даму, әлеуметтік жауапкершілік және ашықтық құндылықтарын нығайту.
20. Жұмыскерлердің ESG жобаларына қатысуы үшін жағдай жасау және орнықты корпоративтік беделді қалыптастыру.
21. ESG қағидаттарын оқыту, коммуникация және ішкі бастамалар арқылы жұмыскерлердің күнделікті жұмысына біріктіру.
Бұл міндеттер Банктің стратегиялық мақсаттарына қол жеткізу, оның жаһандық нарықтағы бәсекеге қабілеттілігін арттыру және үздік мамандарды тарту үшін бейімделген.
[bookmark: ПВ]§8.  Основные направления Кадровой политики
22. Стратегиялық HR-жоспарлау:
1) кадрлық қажеттіліктерді болжау және сабақтастықты жоспарлау үшін HR-талдауды енгізу;
2) бизнес-мақсаттар мен нарықтық жағдайлардың өзгеруіне сәйкес HR-стратегияны ұдайы қайта қарау;
3) метрикалар:
ішкі кандидаттар жапқан басшылық позициялардың үлесі;
негізгі позициялар бойынша бос орындарды жабудың орташа мерзімі.
23.  HR-процестерді цифрландыру:
1) жасанды интеллект пен басқа да цифрлық құралдарды пайдалана отырып, жұмыскерлерді іріктеу, бейімдеу, тиімділігін бағалау және оқыту процестерін автоматтандыру;
2) компаниялар тобының деректерін жинауды автоматтандыруды қоса алғанда, деректер негізінде шешімдер қабылдауды жақсарту үшін HR-талдауды енгізу;
3) жұмыскерлердің мансабын басқару және ішкі өзара іс-қимыл үшін онлайн-платформалар мен мобильді қолданбаларды пайдалану;
4) метрикалар:
Банкте автоматтандырылған HR-процестердің %;
кадрлық сұраныстарды өңдеуге арналған уақытты азайту;
HR-талдауды пайдалана отырып дайындалған HR-есептердің саны.
24.  Персоналды оқыту және дамыту:
1) Банк жұмыскерлерінің біліктілігін арттырудың білім беру бағдарламаларын әзірлеу;
2) soft skills оқыту, цифрлық өтемақы және көшбасшылық қасиеттер үшін цифрлық платформаларды пайдалану. Білімге қолжетімділікті арттыру үшін микролёрнингті (қысқа оқыту модульдерін) енгізу;
3) тәлімгерлікті дамыту;
4) қайта біліктілік (reskilling) және біліктілікті арттыру (upskilling) бағдарламаларын белсенді пайдалану;
5) құзыреті жаңартуды талап ететін жұмыскерлер үшін нысаналы білім беру бағдарламаларын әзірлеу:
негізгі мамандықтар (қаржы, инвестициялар, тәуекел-менеджмент, IT, ESG, HR және басқалар) бойынша сертификаттаудың корпоративтік бағдарламаларын енгізу,
халықаралық сертификаттау ұйымдарымен серіктестік.
6) метрикалар:
бір жұмыскерге жылына оқу сағаттарының саны;
халықаралық немесе кәсіби сертификаттаудан өткен жұмыскерлердің %.
25.  Тиімділікті басқару:
1) корпоративтік мақсаттармен келісілген KPI каскадталған жүйесін енгізу;
2) жұмыскерлердің тиімділігін бағалауды автоматтандыру;
3) ұдайы бағалау, тәлімгерлік арқылы кері байланыс мәдениетін қалыптастыру. 
4) метрикалар:
Банктің бөлімшелері бойынша KPI орындаудың орташа деңгейі;
KPI калибрлеуден өткен және мақсаттарға түзетулер алған жұмыскерлердің %;
кешенді бағалау негізінде жоғарылатылған жұмыскерлердің үлесі.
26. Инклюзивтілік және гендерлік теңдік:
1) инклюзивті қатынас бойынша гайдтарды әзірлеу және тарату;
2) басшы лауазымдардағы әйелдердің үлесін ұлғайту;
3) метрикалар:
басшылықтағы әйелдердің үлесі;
Банкте жұмыс істейтін мүмкіндігі шектеулі жұмыскерлердің %;
гендерлік белгісі бойынша еңбекақы деңгейіндегі алшақтық.
27. Корпоративтік мәдениетті дамыту:
1) тұрақты дамуды, әлеуметтік жауапкершілік пен ашықтықты қоса алғанда, ESG қағидаттарына негізделген мәдениетті нығайту;
2) Банктің барлық жұмыскерлері үшін бірыңғай корпоративтік портал қалыптастыру;
3) бөлімшелер арасындағы тартымдылықты, корпоративтік құндылықтарды және көлденең байланыстарды нығайту жөніндегі ұдайы іс-шаралар;
4) метрикалар:
ESG-бастамаларға қатысатын жұмыскерлердің %;
тартуға бағытталған корпоративтік іс-шаралар саны;
корпоративтік мәдениетке қанағаттану индексі;
корпоративтік порталды пайдаланатын жұмыскерлердің үлесі.
28. Жұмыс берушінің бренді және кадр маркетингі:
1) кәсіби форумдарға қатысу, университеттермен ынтымақтастық және әлеуметтік желілерге белсенді қатысу арқылы Банкті тартымды жұмыс беруші ретінде ілгерілету:
2) мансаптық өсуді, әл-ауқат пен дамуды қамтитын қызметкерлер үшін құндылық ұсынысын қалыптастыру;
3) сауалнама және мониторинг арқылы жұмыс беруші брендінің танымалдығын бағалау;
4)  метрикалар:
Банктің бос жұмыс орындарына өтінімдер саны;
жұмыс берушінің еңбек нарығындағы тартымдылық индексі;
жаңа жұмыскерлерді ұстап қалудың орташа мерзімі (кадрлардың тұрақтамауын төмендету);
ішкі кандидаттар есебінен жабылған бос жұмыс орындарының %;
бұқаралық ақпарат құралдарында (БАҚ) және әлеуметтік желілерде жұмыс беруші ретінде Банк туралы жарияланымдар саны.
29. Кадр резерві және таланттарды басқару:
1) негізгі лауазымдар үшін кадр резервін қалыптастыруға жүйелі тәсілді құру;
2) менторлықты қоса алғанда, талантты қызметкерлер үшін жеке даму бағдарламаларын енгізу;
3) басқарушылардың әртүрлі резервін құру үшін «Әйелдер көшбасшылығы» бағдарламаларын және жастар бастамаларын дамыту. Бірыңғай кадр резервінің/Банктің кадр резервінің резервшілерін жыл сайынғы оқыту;
4)     метрикалар:
басшылық позицияларды алған резервшілердің %
30, Сыйақы және уәждеме:
1) нәтижелерге және құзырет деңгейіне негізделген еңбекақы төлеудің сараланған жүйесін әзірлеу;
2) материалдық және материалдық емес ынталандыруды үйлестіретін уәждемелеудің гибридтік жүйелерін енгізу;
3) өтемақының жаңа құралдары мен бенефиттерді ескере отырып, сыйақы жүйесін нарықтық жағдайларға бейімдеу;
4)     метрикалар:
нарықтық көрсеткіштерге сәйкес жалақының орташа өсуі;
Банктің жалпы бюджетіндегі еңбекақы төлеу қорының үлесі.
Сыйақының тиiмдi жүйесi қол жеткiзiлген еңбек нәтижелерiне сәйкес Банктiң барлық жұмыскерлерiнiң еңбегiне ақы төлеудiң бiрыңғай тәсiлiн қамтамасыз етедi және олардың физикалық сипаттамаларына, мәдени ерекшелiктерiне, дiни сенiмiне, жынысына, жасына немесе кез келген басқа да белгiлерiне қарамастан әдiл марапатталады.
Банк мемлекеттік және корпоративтік наградаларды, атақтарды, құрмет грамоталарын, айырым белгілерін, жүлделерді, кәсіби мерекелерді қамтитын материалдық емес ынталандыру жүйесін дамытады.
Еңбекке ақы төлеу тәртібі және сыйақы мен көтермелеудің өзге де түрлері, сондай-ақ Банк жұмыскерлері жұмысының тиімділігін бағалау тетіктері Банктің ішкі құжаттарында белгіленеді. Басшы жұмыскерлердің жеке даму жоспарларын жасауын және Банктің осындай жоспарлармен қамтамасыз етуін көздейтін ереже қарастырылған.
31.  Жұмыскерлердің денсаулығы мен әл-ауқаты:
1) психоэмоционалдық денсаулықты қолдауды, профилактикалық медициналық бағдарламаларды және жұмыс пен жеке өмір арасындағы теңгерімді сақтау жөніндегі іс-шараларды қоса алғанда, well-being бағдарламаларын іске асыру;
2) стрессті басқару және салауатты жұмыс ортасын құру бойынша тренингтер ұйымдастыру;
3) икемді жұмыс кестелері мен гибридті еңбек модельдерін енгізу;
4) жұмыс орнында денсаулық пен қауіпсіздікті сақтауға ықпал ететін қолайлы және қауіпсіз еңбек жағдайларын жасау Банк жұмыскерлерін оқытуды қамтиды:
эвакуациялау және төтенше жағдайлардағы іс-қимылдар бойынша жаттығуларды қоса алғанда, төтенше жағдайларға ден қою;
алғашқы көмек көрсету, бұл жұмыскерлерге жарақаттар немесе аурулар кезінде тез әрекет етуге мүмкіндік береді;
өртке қарсы жабдықтарды пайдалану және эвакуациялау қағидаларын қамтитын өрт қауіпсіздігі;
жабдықтың техникалық жай-күйін бақылауды, қауіпсіздік нормаларын сақтауды және қолайлы жұмыс жағдайларын жасауды қоса алғанда, офистік ғимараттардың қауіпсіздігін қамтамасыз ету;
5)   әлеуметтік жеңілдіктер жүйесін жетілдіру: сауықтыруға арналған емдеу жәрдемақысы, белгілі бір жағдайларда жұмыскерлерге бір жолғы материалдық көмек және төлемдердің басқа да түрлері;
6) медициналық сақтандыру бағдарламаларын іске асыру, жұмыскерлерді профилактикалық тексеруден өткізу;
7) салауатты өмір салтын насихаттау;
8) Банк мынадай іс-шараларды жүзеге асыра отырып, ананы қорғау саласында жұмыскерлерге қолдау көрсетеді:
Қазақстан Республикасының заңнамасына және Банктің ішкі құжаттарына сәйкес жүктілігі және босануы бойынша ақылы демалыс беру;
жұмыскерлерді жүктілігі және босануы бойынша демалыс беру тәртібі, оның ұзақтығы, ақы төлеу және Қазақстан Республикасы заңнамасының өзге де талаптары туралы хабардар ету;
жаңа туған балаларды асырап алған жұмыскерлерге демалыс беру;
жүктілігі және босануы бойынша демалыстағы жұмыскерлерді еңбек жағдайларының өзгерістері туралы хабардар ету.
9) Банк мынадай іс-шараларды жүзеге асыра отырып, бала күтімін жүзеге асыратын жұмыскерлерге қолдау көрсетеді:
Қазақстан Республикасының заңнамасына және Банктің ішкі құжаттарына сәйкес бала күтімі бойынша демалыс беру (әйелдер үшін де, ерлер үшін де);
бала күтімі бойынша демалыстан кейін жұмыскерлер үшін кәсіптік даму, оның ішінде тәлімгерлік, біліктілігін арттыру немесе қайта біліктілік алу мүмкіндігін беру;
Қазақстан Республикасының заңнамасына сәйкес бір жарым жасқа дейінгі балалары бар жұмыс істейтін әйелдерге баланы тамақтандыру үшін қосымша үзіліс беру.
10)  Банк теңгерімді сақтау үшін жұмыскерлерге қызметтік және отбасылық міндеттері арасында қолдау көрсетеді:
жұмыс істейтін әйелдер мен ерлердің өзі және асырауындағы адамдар үшін медициналық көмек алуы және консультация алуы үшін бос уақытына қатысты құқықтарына құрметпен қарайды;
жұмыскерлер үшін оқыту мен даярлаудың жеке жоспарлары ерлер мен әйелдердің қызметтік және отбасылық міндеттері арасындағы теңгерімді сақтауды ескере отырып, тиімділікті басқару процесі шеңберінде әзірленеді.
11)   метрикалар:
well-being бағдарламаларына қатысатын жұмыскерлердің %;
психоэмоциялық денсаулық жөніндегі іс-шаралар саны;
жұмыскерлер күйзелісінің орташа деңгейі (сауалнама деректері бойынша);
бір жұмыскерге шаққандағы аурухана күндерінің саны.
Бұл бағыттар оның қазіргі заманғы сын-қатерлер мен үрдістерге сәйкестігін қамтамасыз ете отырып, HR-саясатты дамытудың негізгі векторларын айқындайды.
32.   Стратегиялық міндеттерді іске асыру жөніндегі түйінді бастамалар:
1)   Кадр саясатының мақсаттары мен міндеттеріне қол жеткізу үшін қадамдық іс-қимыл жоспарын әзірлеу қажет, ол мыналарды қамтиды:
Банктің өзекті қажеттіліктерін ескере отырып, басым міндеттерді айқындау;
HR басшыларының, мамандарының қатысуымен жұмыс топтарын құру;
ішкі және сыртқы жағдайлардың өзгеруіне байланысты іске асыру кезеңдеріне ұдайы мониторинг жүргізу және қайта қарау;
Банктің қолданыстағы стратегиялық жоспарларына бастамаларды ықпалдастыру,
2) Саясатты іске асырудың тиімділігі адам ресурстарын басқару саласындағы «Отбасы банк» АҚ тиімділігінің басты көрсеткіштеріне сәйкес айқындалады (осы Саясатқа № 1 қосымша).
[bookmark: ПДЕВ]§9.   Саясатты іске асыру шарттары
33.  Басшылықты қолдау.
34. Адам капиталын дамытуға бағытталған бастамаларды ілгерілетуге Банк пен Холдингтің топ-менеджментінің белсенді қатысуы.
35. Саясат қағидаттарын сақтаудың маңыздылығына бағдарланған мәдениет құру.
36. Банк тең құқықтар мен тең мүмкіндіктер қағидаты бойынша өз жұмыскерлерінің әлеуметтік қорғалуына кепілдік береді. Жұмыскерлерге Қазақстан Республикасының заңдарында және Банктің ішкі құжаттарында көзделген төлемдер жүргізіледі.
37. Дамыған ақпараттық жүйелердің болуы:
1) персоналды басқару жүйесін қоса алғанда, HR-процестерді автоматтандыру және мониторингілеу үшін қазіргі заманғы ІТ-шешімдерді пайдалану.
38. Жұмыскерлерді жоспарлау және тарту:
1) персоналдың тартылу деңгейін арттыру үшін Саясатты іске асыру жөніндегі жыл сайынғы жоспарларды қалыптастыру (осы Саясатқа № 2 қосымша);
2) түйінді бастамаларды әзірлеу және іске асыру процесіне барлық деңгейдегі жұмыскерлерді қосу;
3) тәжірибе мен білім беру үшін тәлімгерлік және ішкі жаттықтырушылар бағдарламаларын қолдау.

[bookmark: ГТ]3-тарау. Қорытынды ережелер
39.   Кадр саясатын Банктің Директорлар кеңесі бекітеді және қажеттілігіне қарай қайта қарауға жатады. Кадр саясатын өзектендіруге жауапты бөлімше HR департаменті болып табылады. (39-тармақ 30.06.2026 ж. № 13 ДК шешіміне сәйкес өзгертілді)
40. Осы Кадр саясатында көзделмеген персоналды басқарудың барлық мәселелері Қазақстан Республикасының қолданыстағы заңнамасына, Банктің ішкі құжаттарына және Банктің уәкілетті органдарының шешімдеріне сәйкес шешіледі.

Адам ресурстарын басқару саласындағы 
"Отбасы банк" АҚ тиімділігінің негізгі көрсеткіштері

	Көрсеткіш 
	2025
	2026
	2027
	2028
	2029
	Формула

	Персоналдың тартылуы, деңгейі
	Орташадан жоғары
	Орташадан жоғары
	Орташадан жоғары
	Орташадан жоғары
	Орташадан жоғары
	Сарапшының бенчмаркингіне сәйкес сыртқы тәуелсіз сарапшы жүргізетін зерттеу нәтижелері бойынша

	Персоналдың ерікті тұрақтамауы (кадр құрамының тұрақтылық деңгейі), %
	11
	11
	10,5
	10,5
	10
	К тұр = Х * 100: S, мұнда
К тұр - тұрақтамау коэффициенті;
Х  - есепті кезеңде өз бастамасымен жұмыстан босатылған жқмыскерлердің жалпы саны;
S - есепті кезеңдегі персоналдың орташа тізімдік саны

	Банк басшылығындағы әйелдердің саны, 
%-бен
	16,00
	17,00
	18,00
	19,00 
	25,00
	К әйел = Х * 100: S, где
К әйел - әйелдер санының коэффициенті;
Х - басшы әйелдердің жалпы саны (басқарма мүшелері, басқарушы директорлар, аппарат басшысы);
S - басшылардың жалпы саны (басқарма мүшелері, басқарушы директорлар, аппарат басшысы) 

_________________жылға арналған іс-шаралар жоспары 

 
	№
	Мақсаты (Консультанттың ұсынымы)
	Іс-шара
	Саясатты іске асыру бағыты
	Орындаушы(лар)
	Іс-шараны аяқтау нысаны
	Аяқталу мерзімі

